作者:貫雲石
標題:雙調・殿前歡
內容:暢幽哉，春風無處不樓臺。一時懷抱俱無奈，總對天開。就淵明歸去來，怕鶴怨山禽怪，問甚功名在？酸齋是我，我是酸齋。楚懷王，忠臣跳入汨羅江。《離騷》讀罷空惆悵，日月同光。傷心來笑一場，笑你個三閭強，為甚不身心放？滄浪汙你，你汙滄浪。覺來評，求名求利不多爭。西風吹起山林興，便了餘生。白雲邊創草亭，便留下尋芳徑，消日月存天性。功名戲我，我戲功名。怕西風，晚來吹上廣寒宮。玉臺不放香奩夢，正要情濃。此時心造物同，聽甚《霓裳》弄，酒後黃鶴送。山翁醉我，我醉山翁。怕相逢，怕相逢歌罷酒樽空。醉歸來縱有陽臺夢，雲雨元蹤。樓心月扇底風，情緣重，恨不似釵頭鳳。東陽瘦損，羞對青銅。怕秋來，怕秋來秋緒感秋懷。掃空階落葉西風外，獨立蒼苔。看黃花謾自開，人安在？還不徹相思債。朝雲暮雨，都變了夢裡陽臺。隔簾聽，幾番風送賣花聲。夜來微雨天階淨，小院閒庭。輕寒翠袖生，穿芳徑，十二闌干憑。杏花疏影，楊柳新晴。數歸期，綠苔牆劃損短金篦。裙刀兒刻得闌干碎，都為別離。西樓上雁過稀，無訊息，空滴盡相思淚。山長水遠，何日迴歸？夜啼烏，柳枝和月翠扶疏。繡鞋香染莓苔路，搔首踟躕。燈殘瘦影孤，花落流度度，春去佳期誤。離鸞有恨，過雁無書。和阿里西瑛懶雲窩懶雲窩，陽臺誰與送巫娥？蟾光一任來穿破，遁跡由他。蔽一天星斗多，分半榻蒲團坐，盡萬里鵬程挫。向煙霞笑傲，任世事蹉跎。套數。